METROPOLITAN: THE URBAN THEATER
Αλεξάνδρου Φλέμινγκ 2, Θεσσαλονίκη
2311 284 773
 «Η Γοργόνα – The Musical»
Η νέα μεγάλη παραγωγή της Παιδικής Σκηνής Θεσσαλονίκης στο Metropolitan: The Urban Theater.
Σκηνοθεσία: Πασχάλης Αραμπατζής
Πρεμιέρα: Κυριακή 11 Οκτωβρίου
Η προπώληση ξεκίνησε! 
Προσφορά Early Bird 12€ έως τις 10/9:
https://www.more.com/gr-el/tickets/theater/children/i-gorgona-the-musical/
 «Η Γοργόνα – The Musical», εμπνευσμένη από το διαχρονικό αριστούργημα του Χανς Κρίστιαν Άντερσεν ζωντανεύει σε ένα φαντασμαγορικό μουσικό υπερθέαμα για όλη την οικογένεια.
Υπάρχουν παραμύθια που δεν ανήκουν μόνο στα παιδιά. Ανήκουν σε όλους όσοι εξακολουθούν να πιστεύουν στη δύναμη της αγάπης, της ελπίδας και των ονείρων.
Μετά τη μεγάλη καλλιτεχνική και εμπορική επιτυχία της βραβευμένης παραγωγής «Η Παναγία των Παρισίων» και του επιτυχημένου μιούζικαλ «Η Πεντάμορφη και το Τέρας», η Παιδική Σκηνή Θεσσαλονίκης συνεχίζει τη δημιουργική της πορεία παρουσιάζοντας τη νέα μεγάλη μουσικοθεατρική παραγωγή «Η Γοργόνα – The Musical». Πιστή στη φιλοσοφία της για ποιοτικές θεατρικές παραγωγές υψηλής αισθητικής που απευθύνονται σε όλη την οικογένεια, ανεβάζει στη σκηνή ένα από τα πιο αγαπημένα έργα της παγκόσμιας λογοτεχνίας, σε μια σύγχρονη μουσικοθεατρική εκδοχή που υπόσχεται να μαγέψει μικρούς και μεγάλους.
Σε έναν μαγικό κόσμο κάτω από την επιφάνεια της θάλασσας, μια νεαρή γοργόνα ονειρεύεται έναν διαφορετικό κόσμο, όπου η αγάπη δεν γνωρίζει σύνορα και η ελευθερία κατακτάται μέσα από γενναίες επιλογές. Το ταξίδι της μετατρέπεται σε μια βαθιά ανθρώπινη ιστορία ενηλικίωσης, αυτοθυσίας και αναζήτησης της πραγματικής ταυτότητας.
Με σεβασμό στο διαχρονικό μήνυμα του έργου και σύγχρονη θεατρική ματιά, ο Πασχάλης Αραμπατζής υπογράφει τη σκηνοθεσία και τη θεατρική διασκευή, δημιουργώντας μια παράσταση που γεφυρώνει τον λυρισμό του κλασικού παραμυθιού με τη δυναμική του σύγχρονου μουσικού θεάτρου.
Την πρωτότυπη μουσική και τους στίχους υπογράφει ο Αίσωνας, ενώ τις χορογραφίες δημιουργεί ο Ντίνος Φραγκούλης, δίνοντας κίνηση και ρυθμό σε έναν σκηνικό κόσμο όπου η στεριά και η θάλασσα συναντιούνται.
Τη σκηνική εικόνα συμπληρώνουν τα σκηνικά και τα κοστούμια της Χαράς Τσουβαλά και οι ατμοσφαιρικοί φωτισμοί του Αλέξανδρου Σαραφόπουλου, μεταμορφώνοντας τη σκηνή σε έναν παραμυθένιο βυθό.
 «Τα παραμύθια γράφονται για να κοιμούνται τα παιδιά και να ξυπνούν οι μεγάλοι.»
Χανς Κρίστιαν Άντερσεν
Με πρωτότυπη μουσική, δυναμικές χορογραφίες, εντυπωσιακά σκηνικά, ευφάνταστα κοστούμια και σύγχρονη σκηνική αισθητική, η παράσταση μιλά για τη διαφορετικότητα, την αποδοχή, τη δύναμη των επιλογών και την αξία του να παραμένεις πιστός στα όνειρά σου.
«Η Γοργόνα – The Musical» δεν αφηγείται απλώς ένα παραμύθι. Δημιουργεί έναν ολόκληρο κόσμο, όπου η μουσική γίνεται συναίσθημα, ο χορός γίνεται γλώσσα και κάθε όνειρο βρίσκει τη δύναμη να βγει στην επιφάνεια.
Η νέα παραγωγή της Παιδικής Σκηνής Θεσσαλονίκης φιλοδοξεί να αποτελέσει ένα από τα σημαντικότερα θεατρικά γεγονότα της χρονιάς, χαρίζοντας μια εμπειρία που θα συγκινήσει μικρούς και μεγάλους και θα θυμίσει πως τα πιο όμορφα παραμύθια είναι εκείνα που μιλούν στην καρδιά μας.
Συντελεστές
[bookmark: _GoBack]Κείμενο: Χανς Κρίστιαν Άντερσεν
Σκηνοθεσία – Θεατρική Διασκευή: Πασχάλης Αραμπατζής
Μουσική – Στίχοι: Αίσωνας
Χορογραφίες: Ντίνος Φραγκούλης
Σκηνικά – Κοστούμια: Χαρά Τσουβαλά
Φωτισμοί: Αλέξανδρος Σαραφόπουλος
Φωτογραφίες: Αχιλλεία Θεοδουλίδου  
Γραφιστικός Σχεδιασμός: Playwalk
Κατασκευή σκηνικού: Κώστας Πασχαλίδης
Συνεργαζόμενο Κομμωτήριο: Artisan hair studio
Επικοινωνία: Αντώνης Κοκολάκης
Παραγωγή: Παιδική Σκηνή Θεσσαλονίκης
Παίζουν (αλφαβητικά):
Βασίλης Βακάλης, Ελένη Βουγιατζή, Κατερίνα Γανδά, Μάριος Δρόσος, Ειρήνη Ηροδότου, Δήμητρα Θεοδουλίδου, Άγγελος Κουτσοκώστας, Αποστόλης Μπαρώνης
Θερμές ευχαριστίες στο BLACK PEARL Cruise Ship, καθώς και στη Βενετία Μαυρίδου, για την πολύτιμη συνεργασία και τη σημαντική συμβολή τους στην παράσταση.
ΠΛΗΡΟΦΟΡΙΕΣ
Χώρος: Metropolitan: The Urban Theater, Βασ. Όλγας 65 & Φλέμινγκ 2, Θεσσαλονίκη (τηλ. 2311 284 773)

Ημέρες παραστάσεων:  Από 11/10 κάθε Κυριακή στις 11:30
Τιμές εισιτηρίων:  Ζώνη Α 15€ & Ζώνη Β 13€
Αγορά εισιτηρίων με προσφορά προπώλησης 12€ έως τις 10/9: https://www.more.com/gr-el/tickets/theater/children/i-gorgona-the-musical/
Καθημερινά από το ταμείο του θεάτρου
[bookmark: _heading=h.gjdgxs]Parking: Ιδιωτικοί χώροι parking πλησίον του θεάτρου
Πρόσβαση με Μετρό: Στάση Φλέμινγκ 
Σας ενδιαφέρει: 
· Το θέατρο Metropolitan είναι προσβάσιμο σε αναπηρικά αμαξίδια.
· Δεν επιτρέπεται η είσοδος στο θέατρο μετά την έναρξη της παράστασης.

Μείνετε συνδεδεμένοι με το θέατρο Metropolitan:
Website | Facebook | Instagram | YouTube

Υπεύθυνος επικοινωνίας: Αντώνης Κοκολάκης
Email: info@kokolakispr.gr και kokolakispr@gmail.com

